stanford-oval/wikipedia huggingface dataset:
לאסי (סדרת טלוויזיה)

| --- | --- |

לוגו הפתיחה של עונות 1-4
 מבוסס על:  Lassie 
 סוגה:  משפחה הרפתקאות, דרמה
 יוצרים:  ג'יימס בורוז   גלן צ'ארלס   לס צ'ארלס
 שחקנים:  טומי רטיג יאן קלייטון ג׳ורג׳ קליבלנד ג׳ון פרובוסט קלוריס ליצ'מן ג׳ון שפוד ג׳ון לוקהארט יו ריילי ג׳ורג׳ צ׳נדלר רוברט בריי ג׳ק דה מייב ג׳ד אלן רון הייז לארי ווילקוקס
 פסקול:  לס בקסטר
 ארץ מקור:  ארצות הברית 
 שפות:  אנגלית 
 מקום התרחשות:  קליפורניה 
 מספר עונות:  19
 מספר פרקים:  591
 תוכנית המשך:  The New Lassie
 הפקה
 מפיק:  רוברט מקסוול  רוברט גולדן  דאסטי ברוס לאון פרומקס
 חברת הפקה:  Lassie Television Robert Maxwell Associates  Jack Wrather Productions
 הפצה:  Independent Television Corporation (1958-1959) Wrather Corporation (1971-1973) NBCUniversal Television Distribution
 אתר צילומים:  קליפורניה 
 מוזיקה:  ראול קראושר 
 אורך פרק:  26 דקות
 שידור
 רשת שידור:  CBS‏ (1954-1971) סינדיקציה (1971-1973)
 רשת שידור בישראל:  הערוץ הראשון
 פורמט (תמונה):  סליל שחור-לבן (עונות 1-10) סליל צבעוני (עונות 11-19)
 פורמט (קול):  מונו
 תקופת שידור מקורית:  12 בספטמבר 1954 – 24 במרץ 1973
 תקופת שידור בישראל:  5 באפריל 1971 – 11 בינואר 1972
 קישורים חיצוניים
 דף התוכנית ב-IMDb
 
לאסי (באנגלית: Lassie) היא סדרת טלוויזיה אמריקאית העוקבת אחר הרפתקאותיה של נקבת קולי גס-שיער העונה לשם "לאסי", ובני לווייתה האנושיים והכלביים. התוכנית הייתה פרי-יצירתו של רוברט מקסוול ומאלף בעלי החיים ורד וותרווקס והיא שודרה בין 12 בספטמבר 1954 עד 25 במרץ 1973. היא נחשבת לסדרה האמריקאית החמישית באורכה שהוצגה בשעות הפריים טיים כשלפניה נמצאות משפחת סימפסון, חוק וסדר: מדור מיוחד, איש החוק וחוק וסדר, הסדרה רצה למשך 17 עונות ברשת CBS לפני שנכנס לסינדיקציה שידורית עם שתי עונותיה האחרונות. בתחילתה צילומי הסדרה נערכו בשחור-לבן ועברו לצילום צבע ב-1965.
10 העונות הראשונות של הסדרה עוקבות אחר הרפתקאותיה של לאסי בקהילת חקלאות בדיונית. ג׳ף מילר בן ה-11, אימו אלן וסביו הם בני-לווייתה האנושיים הקרובים ביותר של לאסי, עד שטימי מרטין בן השבע והוריו המאמצים מצטרפים בעונה הרביעית. כאשר לאסי ממצאה את החווב בעונה ה-11, היא מוצאת הרפתקאות חדשות בטבע לצד שירות היערות של ארצות הברית. לאחר שנדדה לבדה במשך שנה, לאסי מתיישבת בבית ילדים בשתי העונות האחרונות.
לאסי זכתה לתשבחות המבקרים בשידור הבכורה וזכתה בשני פרסי אמי בשנותיה הראשונות. הכוכבים יאן קלייטון וג'ון לוקהארט היו מועמדים לפרס אמי. מוצרי מסחר הופקו במהלך שידורה של התכנית וכללו בין היתר ספרים, תחפושות, פריטי לבוש, צעצועים ועוד. הזכיין הממושך של הסדרה, Campbell Soupֿ, הציע פריטים מיוחדים (טבעת וארנק) שחולקו לאלפי מעריצים. פרק בכמה חלקים נערך לכדי סרט מלא בשם "ההרפתקה הגדולה של לאסי" (Lassie’s Great Adventure) והופץ באוגוסט 1963. פרקים מובחרים שוחררו על גבי DVD.
בישראל שודרה הסדרה בערוץ הראשון וזכתה גם כן להצלחה כבירה. סדרת ההמשך The New Lassie שודרה בדיבוב עברי החל משנת 2011 בערוץ ג’וניור.
הערות שוליים

↑  שידורי ישראל, דבר, 5 באפריל 1971
↑  הטלוויזיה הכללית, מעריב, 29 באוקטובר 1971
פלך אסטלנד

| --- | --- |
סמל פלך אסטלנדסמל פלך אסטלנד

 מדינה:  האימפריה הרוסית האימפריה הרוסית
 בירת החבל ההיסטורי:  רוול
 תאריך ייסוד:  1719
 שטח:  20,247 קמ"ר
 תאריך נטישה:  1918 
 אוכלוסייה:  ‏
  ‑ בחבל ההיסטורי:  412,716
 קואורדינטות:  59°26′14″N 24°44′43″E﻿ / ﻿59.437222222222°N 24.745277777778°E﻿ / 59.437222222222; 24.745277777778 
  מפת מיקום  מפה מפורטת     מפה היסטורית של פלך אסטלנד  he tabBackground:;tabBorder:#aaa;defaultTab:0;
 
פלך אסטלנד היה גוברניה של האימפריה הרוסית, שבירתו רוול. שטח הפלך היה 20,247 קמ"ר, ואוכלוסייתו מנתה 412,716 תושבים בזמן מפקד האוכלוסין ב-1897. הוא גבל בפלך ליפלנד בדרום, בפלך סנקט פטרבורג במזרח, מצפון וממערב גבל הפלך במימי המפרץ הפיני. נכון לשנת 1897 פלך אסטלנד היה מחולק ל־4 אוייזדים.
הפלך נוסד בשנת 1719 על חלק מהשטח, אשר נכבש על ידי רוסיה משוודיה במהלך המלחמה הצפונית הגדולה. תחילה נקרא הפלך - "פלך רוול" (על שם עיר הבירה שלו) וב-1796 שונה שמו לפלך אסטלנד. פלך אסטלנד התקיים באופן רשמי עד לסופה של האימפריה הרוסית ב־1917. בשנת 1917 הוא נכבש על ידי הצבא הגרמני במהלך מלחמת העולם הראשונה. בתום מלחמת העולם הראשונה, כל שטחו של הפלך נכלל בתחומי אסטוניה.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| אסטונית | 365,959 | 88.7 |
| רוסית | 20,439 | 5.0 |
| גרמנית | 16,037 | 3.9 |
| שוודית | 5,768 | 1.4 |
| יידיש | 1,261 | 0.3 |
| פולנית | 1,237 | 0.3 |
| שפות אחרות | 2,015 | 0.4 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
לותרניזם: 89.7
נצרות אורתודוקסית: 9.2
נצרות קתולית: 0.5
יהדות: 0.3
דתות אחרות: 0.3
ערים מרכזיות בפלך

רוול (בירת הפלך)
וזנברג
וייסנשטיין
האפסל
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
| --- | --- |
בקרת זהויות :  NLI: 987007562427105171  GND: 10122295-6  VIAF: 9320148574332224430004   WorldCat (עם VIAF): 9320148574332224430004
ליברמור

| --- | --- |

 מדינה:  ארצות הברית ארצות הברית
 מדינה:  קליפורניה קליפורניה
 מחוז:  אלמידה
 שפה רשמית:  אנגלית
 תאריך ייסוד:  1869
 על שם:  Robert Livermore 
 שטח:  65.204 קמ"ר
 גובה:  151 מטרים
 אוכלוסייה:  ‏
  ‑ בעיר:  87,955 (דירוג: 97 בקליפורניה, 1 באפריל 2020)
  ‑ צפיפות:  1,300 נפש לקמ"ר (2020)
 קואורדינטות:  37°40′55″N 121°46′05″W﻿ / ﻿37.68194°N 121.76806°W﻿ / 37.68194; -121.76806
 אזור זמן:  UTC -8
 www.cityoflivermore.net
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ליברמור(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה ליברמור(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטליברמור(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטליברמור  he tabBackground:;tabBorder:#aaa;defaultTab:0;
 
כרמי גפנים בליברמור
ליברמור (באנגלית: Livermore, לשעבר: Livermores, Livermore Ranch ו-Nottingham) היא עיר במחוז אלמידה שבקליפורניה, ארצות הברית. העיר שוכנת בשוליים המזרחיים של אזור מפרץ סן פרנסיסקו (The San Francisco Bay Area).
ליברמור נוסדה על ידי ויליאם מנדנהול (Mendenhall) ונקראה על שמו של רוברט ליברמור, ידידו וחוואי שהתיישב באזור בשנות הארבעים של המאה ה-19. בעיר שוכנת המעבדה הלאומית לורנס ליברמור, על שמו של הפיזיקאי ארנסט לורנס. על שמה של המעבדה נקרא היסוד הכימי ליברמוריום, כך ששם העיר נכנס לטבלה המחזורית. בחלקה הדרומי של העיר משתרעים כרמי גפנים.
גאוגרפיה

העמק בו שוכנת ליברמור משתרע במרחק של 48 ק"מ ממזרח ומעבר לרכס הרי החוף הראשון שמקיף את אזור מפרץ סן פרנסיסקו. עמק ליברמור משתרע בכיוון מזרח-מערב כשמעברי ההרים במזרח ובמערב מקשרים אותו לעמק המרכזי (Central Valley). מעברי ההרים משמשים את מסילות הרכבת ואת הכבישים המהירים שמחברים בין שני העמקים. אורכו של עמק ליברמור הוא כ-24 ק"מ ורוחבו הוא כ-16 ק"מ. האדמה המקומית היא אדמת חצץ עם ניקוז מעולה. קיימים כמה אתרי הפקת חצץ מחוץ לעיר. האדמה החצצית והאקלים הים-תיכוני מעצימים את ריכוז הטעם של הענבים הגדלים באזור.
אקלים

האקלים בליברמור הוא אקלים ים-תיכוני, אף על פי שהיא קרובה לאזור של אקלים צחיח למחצה בשל כמות המשקעים השנתית הנמוכה יחסית שלה. האקלים מתאפיין בקיץ חמים עד חם ויבש וחורף מתון עד קר ולח (CSA על פי שיטת קפן). הטמפרטורות בקיץ (יוני-אוקטובר) במהלך היום נעות בין 24-29 מעלות צלזיוס, אך מגיעות לעיתים ל-38 מעלות. לילות הקיץ קרירים הרבה יותר בדרך כלל והטמפרטורות בהם נעות בין 10-16 מעלות צלזיוס. הרוחות נושבות בעמק ממערב למזרח. בערבי הקיץ נושבות רוחות קרירות המגיעות מהאוקיינוס השקט בדרכן לעמק המרכזי. הרוחות, הנושבות במהירות של כ-14 קמ"ש, חזקות וקבועות דיין כדי שהגבעות של ליברמור יהיו מכוסות בטורבינות רוח. החודשים יוני-ספטמבר יבשים באופן קיצוני והשמיים בהירים, אך בסוף הקיץ הלחות הסוב-טרופית חודר לעיתים לתוך עמק ליברמור ומביאה אתה ענני מונסון ובאופן שכיח פחות, סופות רעמים.
כמעט כל 370 המ"מ של המשקעים במשך השנה יורדים בחודשים ספטמבר-מאי, אך בערך במחצית מהימים השמיים בהירים. חודשי השיא של הגשמים הם דצמבר-מרץ. החודשים הקרים הם ינואר ומרץ, הטמפרטורות בהם נעות בין 13-3 מעלות צלזיוס ובבקרים שוררת לעיתים קרה. טמפרטורת השיא בלילות החורף יכולה לרדת ל-4-7 מעלות מתחת לאפס. שלג יורד לעיתים נדירות. שיא החום שנרשם בליברמור היה ב-3 בספטמבר 1950 ועמד על 46 מעלות צלזיוס ושיא הקור תועד ב-5 בינואר 1961 וב-9 בדצמבר 1972 ועמד על 8 מעלות צלזיוס מתחת לאפס.
נורת החשמל

בתחנת כיבוי האש של ליברמור פועלת נורת להט חשמלית שעל פי ספר השיאים של גינס היא פועלת מאז שנת 1901. הנורה פועלת ברציפות כל השנים הללו להוציא הפסקות חשמל ולהוציא שלוש פעמים בהן היא נותקה ופורקה בעת מעבר לתחנות חדשות. חוט הלהט של הנורה עשוי מפחמן.
ערים תאומות

גואטמלה קצאלטננגו, גואטמלה
יפן יוטסוקאידו (אנ'), יפן
רוסיה סנז'ינסק (אנ'), רוסיה
הערות שוליים

↑  נורת הפלא שמדהימה את העולם דולקת כבר 118 שנים, באתר magazine.iec.co.il, ‏2019
| דגל קליפורניה מדינת קליפורניה |
| --- | --- | --- |
| בירת המדינה | סקרמנטו |  |
| אזורים גאוגרפיים | עמק אנטלופ • העמק המרכזי של קליפורניה • החוף המרכזי של קליפורניה • דרום קליפורניה • איי התעלה של קליפורניה • רכסי החוף של קליפורניה • עמק אימפריאל • עמק קואצ'לה • עמק קונחו • עמק המוות • מדבר מוהאבי • עמק אוונס • עמק פומונה • עמק סקרמנטו • חצי האי סן פרנסיסקו • עמק סן פרננדו • עמק סן גבריאל • עמק סנטה קלרה • עמק סנטה קלריטה • עמק סן חואקין • סיירה נבדה • עמק הסיליקון • ערי המעבר • אזור מפרץ סן פרנסיסקו • לוס אנג'לס רבתי • מטרופולין ריברסייד-סן ברנרדינו-אונטריו • רצועת החוף המרכזית של קליפורניה • מדבריות קליפורניה |  |
| היישובים הגדולים ביותר | לוס אנג'לס • סן דייגו • סן חוזה • סן פרנסיסקו • פרזנו • סקרמנטו • לונג ביץ' • אוקלנד • בייקרספילד • אנהיים • סנטה אנה • ריברסייד • סטוקטון • צ'ולה ויסטה • אירוויין • פרימונט • סן ברנרדינו • מודסטו • אוקסנארד • פונטנה |  |
| נושאים נוספים | מחוזות • סמלים • היסטוריה • דמוגרפיה • יהדות קליפורניה |  |
| --- | --- |
בקרת זהויות :  NLI: 987007562088705171  GND: 4433201-4  LCCN: n79060482  MusicBrainz: 33a0f1ec-3f96-477c-87b7-1f8742ba8824  NARA: 10040459  NKC: ge638218  SUDOC: 203217039  VIAF: 157093367   WorldCat (עם VIAF): 157093367 
נורת הלהט של ליברמור
פלך פטרוקוב

| --- | --- |
סמל פלך פטרוקובסמל פלך פטרוקוב
 מדינה:  האימפריה הרוסית האימפריה הרוסית
 בירת החבל ההיסטורי:  פטרוקוב
 תאריך ייסוד:  1867
 שטח:  12,249 קמ"ר
 אוכלוסייה:  ‏
  ‑ בחבל ההיסטורי:  1,403,901 (1897)
 קואורדינטות:  51°24′18″N 19°41′36″E﻿ / ﻿51.405°N 19.6933°E﻿ / 51.405; 19.6933 
  מפת מיקום  מפה מפורטת     מפה היסטורית של פלך פטרוקוב  he tabBackground:;tabBorder:#aaa;defaultTab:0;
 
פלך פטרוקוב היה גוברניה של האימפריה הרוסית, שבירתו פטרוקוב. שטח הפלך היה 12,249 קמ"ר, ואוכלוסייתו מנתה 1,403,901 תושבים בזמן מפקד האוכלוסין ב-1897. הוא גבל בממלכת פרוסיה (בהמשך הקיסרות הגרמנית) במערב, בפלך קיילצה, פלך ראדום ובאוסטרו-הונגריה בדרום, בפלך ורשה במזרח, בפלך קאליש בצפון.
הפלך נוסד בשנת 1867. מבחינה מנהלית הפלך היה מחולק ל־8 אוייזדים. פלך פלוצק התקיים באופן רשמי עד לסופה של האימפריה הרוסית ב־1917. בפועל, הוא הפסיק להתקיים משנת 1915, בעקבות כיבושו על ידי הצבא הגרמני במהלך מלחמת העולם הראשונה. כיום (2024) שטחו נמצא בתחומי פולין.
אוכלוסייה

חלוקת אוכלוסיית הפלך לפי שפת אם ב-1897:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| פולנית | 1,011,928 | 72.1 |
| יידיש | 213,562 | 15.2 |
| גרמנית | 148,765 | 10.6 |
| רוסית | 19,232 | 1.4 |
| שפות אחרות | 10,414 | 0.7 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות קתולית: 72.9
יהדות: 15.6
לותרניזם: 9.4
נצרות אורתודוקסית: 1.6
דתות אחרות: 0.5
ערים מרכזיות בפלך

לודז'
צ'נסטוחוב
פטרוקוב (בירת הפלך)
בנדין
נובו-ראדומסק
בז'ז'יני
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
יחיאל בן הרא"ש

| --- | --- |
 לידה:  1267 קלן, נסיכות הבוחר מקלן 
 פטירה:  לפני 1314
 תקופת הפעילות:  ? – ערך בלתי־ידוע 
 אב:  רא"ש 
 
רבי יחיאל בן הרא"ש היה רב ופוסק מתקופת הראשונים.
ביוגרפיה

נולד בעיר קולוניה שבאשכנז (כיום בגרמניה) בשנת ה'כ"ז (1267), בן בכור לאביו רבי אשר בן יחיאל (הרא"ש) וקרוי ככל הנראה על שם סבו. אחָיו הם רבי יהודה בן הרא"ש (מחבר שו"ת זיכרון יהודה) ורבי יעקב בעל הטורים.
למד תורה בבית מדרשו של אביו שהעריכו מאוד. מסורת בשם כתב יד ישן המובאת אצל החיד"א אומרת כי: "הרא"ש נהג לקום לפני רבינו יחיאל בנו מפני שהיה חכם גדול".
בשנת ס"ג (1303), כשהחמיר מצבם של היהודים בגרמניה, לאחר פרעות רינדפלייש, ברח יחד עם אביו ומשפחתו לעיר טוליטולה (טולדו) שבספרד, שם חי עד פטירתו. תקופה מסוימת שהה מחוץ לטולדו וניהל חלופת מכתבים הלכתית עם אביו.
נפטר בחיי אביו לפני שנת ע"ד (1314). בתו הייתה נשואה לאחיו רבי יהודה, אך זו נפטרה בחייו.
ביוגרפיה > יצירתו

רבי יחיאל חיבר ספר פסקים על התלמוד שהיה דומה בצורתו לחיבור "פסקי הרא"ש" של אביו, בתוספת סברות ופסקים מעצמו ומחכמי דורו. החיבור אבד אך דברי תורה בשמו מובאים פעמים רבות בחיבור ארבעה טורים של רבי יעקב אחיו, ובספר זיכרון יהודה של אחיו רבי יהודה.
יש שסברו כי רבי יחיאל הוא מחבר הספר הקדמון "תניא רבתי" (להבדיל מספר התניא של רבי שניאור זלמן מלאדי), וכך הוא יוחס מאז דפוס קרמונה משנת שכ"ה, אך אין לכך כל ראיה. החיד"א בשם הגדולים דוחה אף הוא דעה זו וטוען שלא ייתכן שרבי יחיאל הוא מחברו של הספר, שכן אביו הרא"ש לא מוזכר בו כלל. לדבריו: "אם הרב המחבר היה בן הרא"ש אין ספק שבכל עניין היה מביא סברת אביו". ראיה נוספת שהוא מביא היא מדברי המחבר שכותב כי זקנו (סבו) הוא רבי בנימין, בעוד שאביו של הרא"ש נקרא רבי יחיאל.
ראו גם

יהדות טולדו
לקריאה נוספת

אברהם חיים פריימן, הרא"ש, הוצאת מוסד הרב קוק, ירושלים, תשס"ט, עמודים קד-קח
הערות שוליים

↑  חיד"א, ברכי יוסף, יורה דעה, סימן רמ, אות ב.
↑  ראו למשל: הרב אליהו שפירא, אליהו זוטא, אורח חיים, סימן רצו. שו"ת מהר"י אסאד, סימן רסב.
↑  חיים יוסף דוד אזולאי, שם הגדולים חלק ב, עמוד 171, באתר HebrewBooks.
וראה, הרב עובדיה יוסף, שו"ת חזון עובדיה, כרך ב, עמוד תשלא.
↑  עוד על כך ראו: ישראל צבי פיינטוך, מסורות ונוסחאות בתלמוד, הוצאת אוניברסיטת בר-אילן, 1985, עמ' 65 והלאה.
| --- | --- |
בקרת זהויות :  NLI: 987007506145705171  ISNI: 0000 0000 4370 5327  LCCN: no93000337  VIAF: 308262757   WorldCat (עם VIAF): 308262757
אלפרד היצ'קוק מגיש

| --- | --- |

 סוגה:  מסתורין/מלודרמה
 יוצרים:  אלפרד היצ'קוק
 מנחים:  אלפרד היצ'קוק 
 ארץ מקור:  ארצות הברית
 שפות:  אנגלית 
 מקום התרחשות:  סרטי יוניברסל 
 מספר עונות:  10
 מספר פרקים:  363
 הפקה
 מפיק:  ג'ואן הריסון
 הפצה:  יוניברסל טלוויז'ן, הולו 
 מוזיקה:  שארל גונו 
 אורך פרק:  30 דק'
 שידור
 רשת שידור:  CBS
 תקופת שידור מקורית:  2 באוקטובר 1955 – 1 ביוני 1962
 קישורים חיצוניים
 דף התוכנית ב-IMDb
 
אלפרד היצ'קוק מגיש היא סדרת טלוויזיה שהונחתה על ידי אלפרד היצ'קוק. הסדרה הציגה תעלומות וגם מלודרמות וכל פרק בה ארך חצי שעה. בפרמיירה של התוכנית ב-2 באוקטובר 1955 היצ'קוק כבר הספיק לביים סרטים למעלה משלושה עשורים.
היצ'קוק הופיע תמיד בתחילת התוכנית והציג באופן כללי את הסיפור מאולפן ריק או מהתפאורה של הפרק הנוכחי. הפרקים היו גדושים במתח ואופיינו באלמנט ההפתעה בסופם.
נפילה חופשית

נפילה חופשית של גוף בהשפעת כוח הכובד
בכדור הארץ לא קיימת נפילה חופשית "אמיתית" מכיוון שהאוויר יוצר חיכוך ומפעיל כוח המתנגד לכוח הכובד
נפילה חופשית
נפילה חופשית היא 
מצב בו גוף נמצא בהשפעת כוח הכובד בלבד.
בפועל, לא קיימת בכדור הארץ נפילה חופשית "אמיתית" מכיוון שבמהלך הנפילה, בשל החיכוך באוויר, נוצר כוח גרר נגדי לכוח הכובד, ההולך וגדל עם המהירות, והוא מקטין את תאוצת הנפילה יחסית לנפילה חופשית "אמיתית" עד הגעת הגוף למהירות סופית וקבועה הנקראת גם "מהירות טרמינלית".
סוגים של נפילה חופשית

גם תנועה כלפי מעלה או תנועה בצורה פרבולית היא נפילה חופשית משום שהכוח היחיד הפועל על הגוף הנע הוא כוח הכובד. ואילו מה שמקנה לתנועה את צורתה הוא המהירות ההתחלתית שבה נע הגוף. תנועה פרבולית שכזאת נקראת "תנועה בליסטית", כך שלפעמים השם "נפילה חופשית" מיוחס לנפילה בלבד - כלומר: גוף המתחיל במנוחה ונעזב ליפול תחת השפעת הכבידה בלבד.
גם התנועה בה הירח מקיף את כדור הארץ היא נפילה חופשית, אף על פי שהירח לא "נופל" (כלומר: מתקרב) אל כדור הארץ. הסיבה לכך היא שכח הכבידה מאונך לכיוון תנועת הירח, כך שכוח הכובד משנה רק את כיוון המהירות ולא את גודלה ובכך הירח נע בתנועה מעגלית סביב כדור הארץ, כאשר הכוח הצנטריפטלי הוא כוח הכבידה.
היסטוריה והתפתחות

גלילאו גליליי היה הראשון שטען כי המהירות בעת שזורקים גוף כלפי מעלה הולכת ופוחתת בקצב קבוע, בדיוק באותו הקצב שבו היא גדלה כאשר הגוף נופל. מה שמשנה את המהירות הוא בעצם הכוח שפועל על הגוף, אותו זיהה אחר כך אייזק ניוטון ככוח הכובד. עד גלילאו נהוג היה לחשוב, כי לכל חומר יש "מצב טבעי", לדוגמה: המצב הטבעי של כדור הוא לנוע מטה כלפי כדור הארץ, או של הכוכבים לנוע בצורה מעגלית. גישה זו נתמכה על ידי אריסטו.
תאוצת הנפילה החופשית

תאוצת הנפילה החופשית איננה תלויה במסת הגוף הנופל אלא רק בעוצמת שדה הכבידה. תוצאה זו ידועה בשם "עקרון השקילות החלש" ועליה התבסס מאוחר יותר אלברט איינשטיין כאשר ניסח את "עקרון השקילות החזק" שהוא הבסיס לתורת היחסות הכללית. בכדור הארץ, תאוצת הנפילה החופשית מסומנת g והיא שווה בקירוב ל־9.81 מטר לשנייה בריבוע. ערכו המדויק של g משתנה ממקום למקום בהתאם לגובה מעל פני הים ולמיקום על פני כדור הארץ. ישנן שתי סיבות עיקריות להבדלים ב-g במקומות שונים על פני כדור הארץ:
לפי חוק הכבידה, כוח המשיכה בין שני גופים תלוי במסות שני הגופים וביחס הפוך (בריבוע) למרחק ביניהם. אם נמצאים על הר לעומת עמק למשל, הרי שהמרחק ממרכז כדור הארץ גדול יותר (ולפי חוק הכבידה, זה המרחק הקובע) אך ישנה יותר מסה. בחישובים ניתן להוכיח (על ידי חוק גאוס) כי ה-g גדל במקרה כזה.
משום שכדור הארץ מסתובב סביב עצמו, ישנה השפעה של הסיבוב הזה המשנה באופן מקומי את תאוצת כדור הארץ. גוף הנע בתנועה מעגלית שואף לעוף החוצה מהסיבוב (כוח מדומה הנקרא "כוח צנטריפוגלי") בהתאם למהירות הגוף בתנועה המעגלית. קרוב לקו המשווה, כוח זה חזק ומקטין את ה-g ואילו קרוב לקטבים, כוח זה חלש בהרבה וכמעט אינו משפיע.
שני האסטרונאוטים, שנחתו על הירח בטיסת אפולו 15, הדגימו לעיני מיליוני צופים על כדור-הארץ שזמן הנפילה אינו תלוי במסה. הם הטילו בו זמנית פטיש ונוצה על קרקע הירח והראו בבירור ששני הגופים נפלו בו זמנית על קרקעית הירח חסרת האטמוספירה.
ראו גם

כבידה
תאוצת הכובד
בליסטיקה
תנועה מעגלית
תורת היחסות הכללית
הערות שוליים

↑   אפולו 15 – הטלת פטיש ונוצה בירח, סרטון  באתר יוטיוב
| --- | --- |
בקרת זהויות :  GND: 4517742-9
און רפאלי

| --- | --- |
אין תמונה חופשית
 לידה:  26 בנובמבר 1996 (בן 28) הוד השרון, ישראל ישראל
 מדינה:  ישראל 
 בן או בת זוג:  שחר חיון (אפריל 2022–מאי 2023)  היילי סטיינפלד (ספטמבר 2019–מאי 2020) 
 פרופיל ב-IMDb
 
אוֹן רפאלי (נולד ב-26 בנובמבר 1996) הוא שחקן, דוגמן וזמר ישראלי. אחיה של בר רפאלי.
ביוגרפיה

רפאלי נולד וגדל בהוד השרון, לרפי רפאלי, בעל חוות סוסים לשעבר, ולציפי רפאלי, דוגמנית ושחקנית עבר. הוא בן הזקונים. אחותו הגדולה היא הדוגמנית בר רפאלי. אחיו הגדול הוא דור רפאלי, ממייסדי אפליקציית בליינדספוט. למד בבית הספר הדרים שבהוד השרון.
ביולי 2016 במהלך שירותו כחייל בצה"ל נחשד רפאלי, יחד עם חיילים נוספים בבסיסו, במתן שוחד למפקדו בתמורה להטבות בשירות. אולם כחצי שנה לאחר מכן, ההאשמות בוטלו והתיק נסגר.
קריירה > שחקן

בשנת 2016 הייתה הופעתו הראשונה בטלוויזיה, בסדרת הדרמה היומית "פולמון" של הוט, שם שיחק בתפקיד משנה.
בשנת 2017 שיחק בתפקיד ראשי בסרט הקולנוע של קובי מחט "ג'סטה" בתור אדם, לצד נאיה פדרמן ומתן לקס.
בשנת 2018 שיחק בסרט ההמשך "עד הקצה - ג'סטה 2".
בשנת 2020 שיחק בתפקיד מרכזי בעונה החמישית של סדרת הנוער "כפולה" בערוץ kidZ בתור מיכאל חזן, לצדה של נועה קירל.
באוגוסט 2021 עלה לאקרנים סרטו של קובי מחט "פול ספיד" (סרט ההמשך ל"פול גז" מ-2019), בו הוא מככב בתור רוי ברוך, לצד קווין רובין.
בשנת 2023 שיחק בתפקיד אלכס מדריך צבאי בסדרה "בת השוטר" בערוץ טין ניק ביס.
קריירה > דוגמן

ב-2017 הוכתר במקום הראשון ברשימת 20 הרווקים הנחשקים של "פנאי פלוס" והופיע על שער כתב העת.
כמו כן ב-2017, כיכב בקמפיין של חברת האופנה "הודיס" לצד אחותו בר.
בינואר 2022 נבחר לאחד הפרזנטורים של "קסטרו" לשנת 2022, עד סיום התפקיד בינואר 2023, אחרי שתי עונות בלבד.
קריירה > זמר

במרץ 2023 הוציא און סינגל בכורה בשם "שריטה", בהמשך השנה הוציא סינגל נוסף בשם "לחזור הביתה", באוגוסט הוציא סינגל בשיתוף פעולה עם הזמר רועי סנדלר בשם "מאמי".
קריירה > ריאליטי

בשנת 2024 השתתף בעונה השלישית של רוקדים עם כוכבים בקשת אך נאלץ לפרוש לאחר ההדחה האחת עשרה, מאחר שלא השתתף בשני ריקודים תחילה בשל קורונה ולאחר מכן עקב פציעה.
חיים אישיים

ב-2019 ניהל מערכת יחסים עם הדוגמנית עומר ברבי ולימים השניים נפרדו. בספטמבר 2019 פורסם שהוא נמצא בקשר זוגי עם השחקנית האמריקאית היילי סטיינפלד, אך במאי 2020 פורסם כי נפרדו. במאי 2022 פורסם שהוא נמצא בזוגיות עם שחר חיון, ובמאי 2023 נפרדו.
הערות שוליים

↑  ענת מידן, רק בגלל שקוראים לי בר רפאלי, באתר ynet, 18 ביוני 2004
↑  נרי ליבנה, פרויקט הלביאה, באתר הארץ, 20 באוקטובר 2007
↑  צחי דבוש, החייל בפרשת הרס"ר: אחיה של בר, באתר ynet, 22 ביולי 2016
↑  האשמות נגד און רפאלי בוטלו, האם ציפי מגיבה, באתר רשת 13, 15 בינואר 2017
↑  וואלה! סלבס‏, נועה קירל מציגה חבר חדש: און רפאלי, באתר וואלה, 28 בינואר 2020
↑  אפרת וכטל, 20 הרווקים הנחשקים 2017: במקום הראשון - און רפאלי, במדור "פנאי פלוס" באתר ynet‏, 9 בפברואר 2017
↑  און רפאלי ורביב כנר בפנים: הנבחרת של קסטרו הושלמה, באתר אייס, 31 בינואר 2022
↑  גיל משעלי, ‏אחרי פחות משנה: קסטרו נפרדת מהפרזנטורים, באתר ‏מאקו‏, 9 בינואר 2023
↑  מוזיקה - עולה ולא יורד: און רפאלי בסינגל בכורה, באתר פרוגי, ‏2023-03-02
↑  און רפאלי - שריטה, נבדק ב-2023-08-22
↑  גיל משעלי, ‏און רפאלי פותח את הלב בשיר חדש: "אמרנו נשאר ביחד אלף פעם לפחות", באתר ‏מאקו‏, 15 במאי 2023
↑  און רפאלי – לחזור הביתה (Prod by. Roby Fayer), נבדק ב-2023-08-22
↑  רועי סנדלר & און רפאלי – מאמי (Prod.By Offir Cohen), נבדק ב-2023-08-22
↑  יפעת הללי אברהם, ‏און רפאלי בזוגיות עם היילי סטיינפלד, באתר ‏מאקו‏, 18 בספטמבר 2019
↑  נשבר הלב: און רפאלי והיילי סטיינפלד נפרדו, באתר ‏מאקו‏, 4 במאי 2020
↑  ערן סוויסה, און רפאלי ושחר חיון כבר לא, ישראל היום
קאמילה לודינגטון

| --- | --- |

לודניגטון בשנת 2014
 לידה:  15 בדצמבר 1983 (בת 41) אסקוט, ברקשייר, אנגליה אנגליה, הממלכה המאוחדת הממלכה המאוחדת
 מדינה:  הממלכה המאוחדת 
 תקופת הפעילות:  מ-2007
 מקום לימודים:  אוניברסיטת אוקספורד  האקדמיה לקולנוע של ניו יורק  בית הספר האמריקאי הבינלאומי באנגליה  תיכון וסטווד  אוניברסיטת סוסקהאנה 
 בן זוג:  מת'יו אלן
 צאצאים:  היידן אלן 
 מספר צאצאים:  2
 http://camillaluddingtondaily.net/
 פרופיל ב-IMDb
 
קאמילה לודינגטון (באנגלית: Camilla Luddington; נולדה ב-15 בדצמבר 1983) היא שחקנית אנגלייה, ידועה בעיקר בשל תפקידה בתור ד"ר ג'ו וילסון (אנ') בסדרת הדרמה הרפואית של ABC, "האנטומיה של גריי" (2012–הווה) ובשל הופעתה בתור קתרין, נסיכת ויילס בסרט "וויליאם וקייט" (אנ') (2011).
היא דיבבה גם את דמותה של לארה קרופט במשחק המחשב טומב ריידר ובמשחק ההמשך Rise Of The Tomb Raider.
ילדות ונעורים

לודינגטון נולדה בעיירה האמידה אסקוט (אנ'), הנמצאת בברקשייר בדרום-מזרח אנגליה ב-15 בדצמבר 1983. בגיל אחת עשרה החלה ללמוד במרכז לאמנויות איטליה קונטי (אנ') אשר נמצא בעיר ווקינג (אנ') במחוז סארי. היא עברה לפרברי אוסטין, טקסס שבארצות הברית כשהייתה בת ארבע עשרה, ולמדה בתיכון ווסטווד (אנ') במשך שנה אחת.
היא חזרה לאנגליה לאחר שנת לימודים, והשלימה את לימודיה בבית הספר האמריקאי הבינלאומי באנגליה (TASIS), ביולי 2002.
כשהייתה בת תשע עשרה, לודינגטון נרשמה לאוניברסיטת סוסקהאנה (אנ') בסלינגרוב (אנ'), פנסילבניה. עם זאת, היא לא ביקרה באוניברסיטה לפני שהגיעה כסטודנטית, ולאחר שישה חודשים היא עזבה ועברה ללמוד באקדמיה לקולנוע של ניו יורק (אנ').
קריירה > קולנוע

ללודינגטון היה את התפקיד הראשי בסרט "ויליאם וקייט", שם היא גילמה את קייט מידלטון. שנתיים אחר כך (2013), היא הופיעה בסרט האימה הברית II, וב-2016 היא הצטרפה לקאסט של "המרפא" בתור ססיליה, לודינגטון כיכבה באותה סדרה עם אוליבר ג'קסון כהן, ג'ונתן פרייס, חורחה גרסיה וקייטלין ברנרד.
קריירה > טלוויזיה

לודינגטון עבדה בעיקר בארצות הברית. בפברואר 2011, הדיילי מייל כתב עליה: "בדרך לתהילה ועושר אחרי שהייתה בקאסט המצליח של ויליאם וקייט: הסרט, המדבר על מערכת היחסים בין הנסיך ויליאם וקתרין 'קייט' מידלטון". לודינגטון הצטרפה לקאסט של סדרת הדרמה קומדיה של שואוטיים, קליפורניקיישן לעונה החמישית של הסדרה בתור אומנת. היא גם הצטרפה לעונה החמישית של סדרת הדרמה/ערפדים של HBO, דם אמיתי בתור קלודט קריין. ביולי 2012 לודינגטון התחילה לשחק את הדמות ג'ו וילסון בדרמת הרפואה האנטומיה של גריי ומשחקת את דמות זו עד היום.
קריירה > טומב ריידר

ביוני 2012, קריסטל דינמיקס אישרה כי לודינגטון תדבב את דמותה של לארה קרופט במשחק הווידאו טומב ריידר. לודינגטון הלכה בתחילה לאודישנים כשהיא חשבה שהיא הולכת להיבחן לפרויקט הנקרא Krypted עם דמות בשם שרה. ביוני 2014, התגלה כי לודינגטון תדבב את לארה קרופט עוד פעם במשחק ההמשך הנקרא Rise Of The Tomb Raider, ולודינגטון אישרה את מידע זה שכתבה בטוויטר שהיא אכן הולכת לדבר את לארה במשחק החדש.
חיים אישיים

ב-21 באוקטובר 2016 לודינגטון הודיעה כי היא מצפה לתינוקת עם השחקן האמריקאי מת'יו אלן (אנ'), בתם, היידן אלן, נולדה ב-9 במרץ 2017. הם נישאו ב-17 באוגוסט 2019. בנם השני, לוקאס אלן נולד ב-25 באוגוסט 2020.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Behaving Badly | דיילת |  |
| 2010 | The Filming of Shakey Willis | ברוק | סרט קצר גם במאית, תסריטאית ומפיקה בפועל |
| 2014 | The Pact 2 | ג'ון אבוט |  |
| 2016 | The Healer | ססיליה |  |
| 2017 | ליגת הצדק האפל (אנ') | זטאנה | דיבוב |
| 2020 | ליגת הצדק האפל: מלחמת אפוקליפס | זטאנה | דיבוב |